Source: http://eur-lex.europa.eu/LexUriServ/LexUriServ.do?uri=CELEX:32012R0208:ro:NOT
Timestamp: 2013-12-08 18:10:06+00:00
Document Index: 6544130

Matched Legal Cases: ['articolul 2', 'articolul 27', 'articolul 27', 'articolul 9', 'articolul 3', 'articolul 3', 'articolul 4', 'articolul 8', 'articolul 1', 'Articolul 2', 'articolul 3', 'articolul 3', 'articolul 3', 'articolul 9']

EUR-Lex - 32012R0208 - RO
Regulamentul de punere în aplicare (UE) nr. 208/2012 al Comisiei din 9 martie 2012 de modificare a Regulamentului de punere în aplicare (UE) nr. 562/2011 de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010
JO L 72, 10.3.2012, p. 32-38 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
a documentului: 09/03/2012
a intrării în vigoare: 10/03/2012; intrare în vigoare data publicării a se vedea articolul 2
stoc de intervenţie
nevoi de hrană
Dispoziţii financiare, Dispoziţii sociale
32011R0562 modificare înlocuire anexă I de la 10/03/2012
32011R0562 modificare înlocuire anexă II de la 10/03/2012
32011R0562 modificare înlocuire articol 1 de la 10/03/2012
32011R0562 modificare înlocuire articol 2 de la 10/03/2012
32011R0562 modificare adăugare articol 2 BI de la 10/03/2012
32011R0562 modificare adăugare articol 2 QQ de la 10/03/2012
32011R0562 modificare adăugare articol 2 QT de la 10/03/2012
32011R0562 modificare adăugare articol 2 TR de la 10/03/2012
32012R0121 Selectează toate actele care menționează acest document
Regulamentul de punere în aplicare (UE) nr. 208/2012 al Comisiei
din 9 martie 2012
de modificare a Regulamentului de punere în aplicare (UE) nr. 562/2011 de adoptare a planului de repartizare către statele membre a resurselor imputabile exercițiului bugetar 2012 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010
(1) La articolul 27 din Regulamentul (CE) nr. 1234/2007, astfel cum a fost modificat prin Regulamentul (UE) nr. 121/2012 al Parlamentului European și al Consiliului [3] se instituie un program prin care pot fi distribuite produse alimentare către persoanele cele mai defavorizate din Uniune. În acest scop, pot fi puse la dispoziție produse din stocurile de intervenție sau, dacă nu sunt disponibile stocuri de intervenție adecvate pentru programul de distribuire de produse alimentare, se pot achiziționa produse alimentare de pe piață. Pentru 2012 și 2013, programul este inclus în lista măsurilor eligibile pentru finanțare din Fondul european de garantare agricolă (FEGA) prevăzută în Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune [4], în limita unui plafon anual de 500 de milioane EUR.
(2) În conformitate cu articolul 27 alineatul (3) din Regulamentul (CE) nr. 1234/2007, Comisia trebuie să adopte planuri anuale. Planul anual de distribuție pentru 2012 a fost adoptat la 10 iunie 2011 prin Regulamentul de punere în aplicare (UE) nr. 562/2011 al Comisiei [5] exclusiv pe baza produselor disponibile din stocurile de intervenție. Resursele suplimentare puse la dispoziție în exercițiul bugetar 2012 pentru distribuirea de produse alimentare către persoanele cele mai defavorizate din Uniune, ca urmare a modificării articolului 27 din Regulamentul (CE) nr. 1234/2007 prin Regulamentul (CE) nr. 121/2012, ar trebui alocate statelor membre.
(3) În vederea respectării plafonului bugetar anual, cheltuielile de transfer în cadrul Uniunii, după caz, ar trebui incluse în suma totală alocată fiecărui stat membru pentru a pune în aplicare planul de distribuție 2012. De asemenea, termenele prevăzute la articolul 9 din Regulamentul (UE) nr. 807/2010 al Comisiei din 14 septembrie 2010 de stabilire a normelor de punere în aplicare pentru livrarea de produse alimentare din stocurile de intervenție pentru persoanele cele mai defavorizate din Uniune [6] pentru solicitările de plată și efectuarea plăților de către autoritățile competente ar trebui ajustate, în scopul de a se garanta că resursele alocate în cadrul planului de distribuție 2012 sunt eligibile pentru sprijin din partea Uniunii doar dacă plățile respective sunt efectuate în exercițiul bugetar 2012.
(4) Ținând cont de calendarul mai scurt de care dispun statele membre pentru a pune în aplicare planul de distribuție 2012 din cauza datei intrării în vigoare a Regulamentului (UE) nr. 121/2012, este oportun să se acorde o prelungire a termenelor prevăzute la articolul 3 alineatele (1) și (3) din Regulamentul (UE) nr. 807/2010 cu privire la perioada de punere în aplicare a planului anual și finalizarea operațiunilor de plată pentru produsele mobilizate pe piață.
(5) Revizuirea respectivă a planului de distribuție 2012 se efectuează într-un moment în care dispozițiile administrative naționale pentru punerea în aplicare a planului ar trebui să fie aproape finalizate, cantitățile de produse disponibile în stocurile de intervenție care sunt realocate ca urmare a deciziei Finlandei de a renunța la o parte din alocația sa de lapte praf degresat sau ca urmare a reevaluării cantităților exacte din stocurile de intervenție nu ar trebui luate în considerare atunci când se calculează dacă statele membre au respectat obligația prevăzută la articolul 3 alineatul (2) paragrafele al doilea și al treilea din Regulamentul (UE) nr. 807/2010 de a retrage 70 % din cantitățile de cereale și de lapte praf degresat în termenele stabilite la articolul în cauză.
(6) Având în vedere că perioada de punere în aplicare a planului de distribuție 2012 este deja avansată și în scopul de a acorda statelor membre cât mai mult timp pentru a lua măsurile necesare punerii în aplicare a planului modificat, prezentul Regulament ar trebui să intre în vigoare la data publicării.
(7) Prin urmare, Regulamentul de punere în aplicare (UE) nr. 562/2011 ar trebui modificat în consecință.
(8) Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
Regulamentul de punere în aplicare (UE) nr. 562/2011 se modifică după cum urmează:
1. Articolele 1 și 2 se înlocuiesc cu următorul text:
(1) Pentru 2012, distribuirea de alimente către persoanele cele mai defavorizate din Uniune, în temeiul articolului 27 din Regulamentul (CE) nr. 1234/2007, se realizează în conformitate cu planul anual de distribuție stabilit în anexa I la prezentul regulament.
Resursele financiare disponibile pentru punerea în aplicare a planului de distribuție 2012 pot fi utilizate de statele membre în limitele prevăzute în anexa I litera (a).
Cantitățile din fiecare tip de produs care trebuie retrase din stocurile de intervenție sunt prevăzute în anexa I litera (b).
Sumele orientative alocate statelor membre pentru achiziționarea de produse alimentare de pe piața Uniunii sunt prevăzute în anexa I litera (c).
(2) Se autorizează utilizarea cerealelor ca plată pentru produse pe bază de orez mobilizate pe piață, astfel cum se prevede la articolul 4 alineatul (2) din Regulamentul (UE) nr. 807/2010.
Transferul pe teritoriul Uniunii al produselor menționate în anexa II la prezentul regulament se autorizează în condițiile stabilite la articolul 8 din Regulamentul (UE) nr. 807/2010. Sumele orientative alocate statelor membre pentru rambursarea cheltuielilor de transfer în cadrul Uniunii, astfel cum se prevede în cadrul planului anual de distribuție menționat la articolul 1, sunt prevăzute în anexa I litera (d)."
2. Se inserează următoarele articole 2a-2d:
"Articolul 2a
Prin derogare de la articolul 3 alineatul (1) din Regulamentul (UE) nr. 807/2010, perioada de punere în aplicare a planului anual de distribuție 2012 se încheie la 28 februarie 2013.
Prin derogare de la articolul 3 alineatul (3) din Regulamentul (UE) nr. 807/2010, în cadrul planului de distribuție 2012, în cazul produselor mobilizate pe piață în temeiul articolului 2 alineatul (3) litera (a) punctele (iii) și (iv) din Regulamentul (UE) nr. 807/2010, operațiunile de plată pentru produsele care urmează a fi livrate de operator se efectuează înainte de 15 octombrie 2012.
Pentru planul de distribuție 2012, articolul 3 alineatul (2) al doilea paragraf prima teză și al treilea paragraf din Regulamentul (UE) nr. 807/2010, după caz, nu se aplică următoarelor cantități de stocuri de intervenție:
(a) 5,46 tone de cereale stocate în Regatul Unit și alocate Bulgariei;
(b) 0,651 tone de cereale stocate în Finlanda și alocate Bulgariei;
(c) 249,04 tone de cereale stocate în Franța și alocate Bulgariei;
(d) 635,325 tone de lapte praf degresat stocate în Estonia și alocate Estoniei.
Prin derogare de la articolul 9 din Regulamentul (UE) nr. 807/2010, pentru planul de distribuție 2012, solicitările de plată se înaintează autorităților competente din fiecare stat membru până la 30 septembrie 2012. Cu excepția cazurilor de forță majoră, solicitările înaintate după această dată nu sunt acceptate.
În limitele prevăzute în anexa I litera (a), cheltuielile sunt eligibile pentru finanțare de către Uniune doar dacă au fost plătite de statul membru beneficiarului până cel târziu la 15 octombrie 2012."
3. Anexele I și II se înlocuiesc cu textul din anexa la prezentul regulament.
Adoptat la Bruxelles, 9 martie 2012.
[3] JO L 44, 16.2.2012, p. 1.
[4] JO L 209, 11.8.2005, p. 1.
[5] JO L 152, 11.6.2011, p. 24.
[6] JO L 242, 15.9.2010, p. 9.
(a) Cuantumul total al resurselor financiare defalcate pe state membre:
Stat membru | Sumă |
Belgia | 11710463 |
Bulgaria | 21439346 |
Republica Cehă | 135972 |
Estonia | 2359486 |
Irlanda | 2594467 |
Grecia | 21651199 |
Spania | 80401345 |
Franța | 70563823 |
Italia | 95641425 |
Letonia | 5558220 |
Lituania | 7491644 |
Luxemburg | 171704 |
Ungaria | 13715022 |
Polonia | 75296812 |
Portugalia | 19332607 |
România | 60689367 |
Slovenia | 2533778 |
Slovacia | 5098384 |
Finlanda | 2892944 |
Total | 500000000 |
(b) Cantitatea din fiecare tip de produs care urmează să fie retrasă din stocurile de intervenție ale Uniunii Europene în vederea distribuirii în fiecare stat membru, în limita sumelor prevăzute la litera (a) din prezenta anexă:
Stat membru | Cereale | Lapte praf degresat |
Belgia | | 1560,275 |
Bulgaria | 39150,874 | |
Republica Cehă | 450,000 | |
Estonia | | 635,325 |
Irlanda | | 727,900 |
Grecia | | 2682,575 |
Spania | | 10093,975 |
Franța | 249,040 | 8858,925 |
Italia | | 12337,975 |
Letonia | | 870,050 |
Lituania | | 1032,575 |
Ungaria | | 1807,425 |
Polonia | | 9662,825 |
Portugalia | | 2524,725 |
România | 112527,069 | |
Slovenia | | 287,750 |
Slovacia | 8976,092 | |
Finlanda | | 489,300 |
Total | 162583,448 | 53571,600 |
(c) Sumele orientative alocate statelor membre pentru achiziționarea de produse alimentare de pe piața Uniunii în limitele prevăzute la litera (a) din prezenta anexă:
Belgia | 8346393 |
Bulgaria | 14004438 |
Republica Cehă | 70619 |
Estonia | 1136698 |
Irlanda | 1200145 |
Grecia | 15656380 |
Spania | 57977800 |
Franța | 51172604 |
Italia | 68479620 |
Letonia | 3736468 |
Lituania | 5281095 |
Luxemburg | 161225 |
Ungaria | 9751550 |
Polonia | 54100415 |
Portugalia | 13763634 |
România | 39979504 |
Slovenia | 1883893 |
Slovacia | 3590632 |
Finlanda | 1871094 |
Total | 352657991 |
(d) Sumele orientative alocate statelor membre pentru rambursarea cheltuielilor de transfer în cadrul Uniunii în limitele prevăzute la litera (a) din prezenta anexă:
Bulgaria | 2300431 |
Republica Cehă | 12211 |
Grecia | 126066 |
Spania | 401345 |
Franța | 17915 |
Italia | 399005 |
Letonia | 5509 |
Ungaria | 61128 |
Polonia | 205907 |
Portugalia | 108700 |
România | 5970071 |
Slovenia | 7073 |
Slovacia | 305884 |
Finlanda | 15394 |
Total | 10000000 |
(a) Transferurile de cereale pe teritoriul Uniunii autorizate în cadrul planului de distribuție pentru exercițiul bugetar 2012:
| Cantitate (în tone) | Deținător | Beneficiar |
1 | 33989,414 | Agency for Rural Affairs, Suomi/Finland | Държавен фонд "Земеделие" — Разплащателна агенция, България |
2 | 5161,460 | RPA, United Kingdom | Държавен фонд "Земеделие" — Разплащателна агенция, България |
5 | 16856,043 | BLE, Deutschland | Agenția de Plăți și Intervenție pentru Agricultură, România |
7 | 54310,731 | SJV, Sverige | Agenția de Plăți și Intervenție pentru Agricultură, România |
(b) Transferurile de lapte praf degresat pe teritoriul Uniunii autorizate în cadrul planului de distribuție pentru exercițiul bugetar 2012:
1 | 2682,575 | BLE, Deutschland | OPEKEPE, Elláda |
3 | 6308,425 | OFI, Ireland | FEGA, España |
4 | 3455,200 | RPA, United Kingdom | FEGA, España |
5 | 2118,875 | RPA, United Kingdom | FranceAgriMer, France |
6 | 7904,825 | BIRB, Belgique | AGEA, Italia |
7 | 1476,375 | OFI, Ireland | AGEA, Italia |
8 | 2749,625 | Dienst Regelingen Roermond, Netherlands | AGEA, Italia |
9 | 207,150 | SJV, Sverige | AGEA, Italia |
10 | 870,050 | Lietuvos žemės ūkio ir maisto produktų rinkos reguliavimo agentūra, Lietuva | Rural Support Service, Latvia |
11 | 1807,425 | RPA, United Kingdom | Mezőgazdasági és Vidékfejlesztési Hivatal, Magyarország |
12 | 3294,150 | BLE, Deutschland | ARR. Polska |
13 | 1675,025 | Lietuvos žemės ūkio ir maisto produktų rinkos reguliavimo agentūra, Lietuva | ARR, Polska |
14 | 4692,825 | RPA, United Kingdom | ARR, Polska |
15 | 2524,275 | RPA, United Kingdom | IFAP I.P, Portugal |
16 | 287,750 | Dienst Regelingen Roermond. Netherlands | Agencija Republike Slovenije za kmetijske trge in razvoj podeželja. Slovenija |
17 | 489,300 | Dienst Regelingen Roermond. Netherlands | Agency for Rural Affairs. Suomi/Finland |